Diari Oficial de la Generalitat Valenciana


Sumari del DOGV 9612, del 07-06-2023 (2023/6310)

Extracte de la Resolució de 2 de juny de 2023, de la Conselleria d'Educació, Cultura i Esport, per la qual es convoca la concessió d'ajudes econòmiques per al finançament de l'adquisició de material escolar no curricular per a l'alumnat pertanyent a famílies en situació de vulnerabilitat socioeconòmica, escolaritzat en els nivells d'Educació Infantil, Educació Primària i Educació Especial, en centres educatius sostinguts amb fons públics de la Comunitat Valenciana, per al curs 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9612

Data del DOGV
:   07-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6310


Data del document
:   02-06-2023

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

Extracte de la Resolució de 2 de juny de 2023, de la Conselleria d'Educació, Cultura i Esport, per la qual es convoca la concessió d'ajudes econòmiques per al finançament de l'adquisició de material escolar no curricular per a l'alumnat pertanyent a famílies en situació de vulnerabilitat socioeconòmica, escolaritzat en els nivells d'Educació Infantil, Educació Primària i Educació Especial, en centres educatius sostinguts amb fons públics de la Comunitat Valenciana, per al curs 2023-2024. [2023/6310]  
BDNS (identif.): 700721.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/700721).   
  
Primer. Requisits generals per a sol·licitar l'ajuda econòmica per al finançament de l'adquisició de material escolar no curricular  
Per a poder sol·licitar les ajudes, l'alumnat haurà de reunir, en finalitzar el termini de presentació de sol·licituds, els requisits següents:  
a) Estar matriculat en un centre educatiu d'entre els indicats en l'apartat segon de la present resolució, en els nivells de segon cicle d'educació infantil, educació primària, educació especial o en el tercer nivell del primer cicle d'educació infantil.  
b) Haver presentat la sol·licitud (annex) en el termini establit o haver confirmat l'esborrany de sol·licitud.  
  
Segon. Objecte  
Convocar, en règim de concurrència competitiva, per al curs escolar 2023-2024, ajudes econòmiques per a l'adquisició de material escolar no curricular, destinades a l'alumnat que, estant escolaritzat en els nivells d'educació infantil, educació primària i educació especial en centres docents sostinguts amb fons públics de la Comunitat Valenciana, siga beneficiari d'una ajuda completa de menjador escolar, segons el que s'estableix en la normativa de la Generalitat que regula la concessió d'ajudes de menjador escolar en els centres educatius no universitaris de la Comunitat Valenciana.  
  
Tercer. Bases reguladores  
Ordre 14/2023, de 24 de maig, de la Conselleria d'Educació, Cultura i Esport, per la qual s'aproven les bases reguladores per a la concessió d'ajudes econòmiques per al finançament de l'adquisició de material escolar no curricular per a l'alumnat pertanyent a famílies en situació de vulnerabilitat socioeconòmica, escolaritzat en els nivells d'educació infantil, educació primària i educació especial, en centres educatius sostinguts amb fons públics de la Comunitat Valenciana.  
  
  
Quart. Quantia  
L'import total de les ajudes es distribuirà proporcionalment entre totes les persones sol·licitants que complisquen amb les obligacions i els requisits per a ser beneficiàries de l'ajuda, amb un import màxim individualitzat de 30 euros.  
La quantia de l'ajuda, resultant del càlcul indicat en el paràgraf anterior, serà la mateixa per a totes les persones beneficiàries.  
  
Cinqué. Termini de presentació de sol·licituds  
El termini de presentació de sol·licituds serà des de l'endemà de la publicació d'aquesta Resolució en el DOGV, fins a la finalització del període de formalització de la matrícula del curs escolar 2023-2024.  
  
València, 2 de juny de 2023.- El director general de Centres Docents: José Joaquín Carrión Candel.